Zanetor Agyeman-Rawlings

**Zanetor** **Agyeman-Rawlings** anɛ onɛ ka ba da dua o Nasaar nwadig June dabsir yinne daar 1978) la anɛ Ghana nid ka an duata ka mɛ nwɛɛd pɔlitis. O anɛ Jerry Rawlings onɛ da an Ghana Zugraan kʋdʋg 4th Republic Ghana dinɛ yi 1993 ti paae 2001) nɛ o pua Nana Konadu Agyeman 1993 paae 2001 bikpɛɛm. O anɛ Ghana wadamaan tis Klottey-Korle Constituency O daa di ka lieb wadmaan tis Klottey-Korle Constituency ka mɛ sʋŋid tadimnam.

## O pinilʋg bɛllim nɛ o sakur ken
Ba da duʼa Zanetor nɛ Nasaa nwadig  1 June 1978 in Accra, Ghana linɛ bɛ West Africa. O yinɛ Dzelukope linɛ bɛ Volta Region Ghana sʋʼʋlʋm. O da pinili o sakur nɛ North Ridge Lyceum sakur nɛ Achimota School o biilimin. O da naae bikʋda sakur linɛ ka ba buon ye Wesley Girls High School ka li bɛ Cape Coast nɛ yʋma 1996.

O saam mɛ da anɛ Ghana Zugraan ka pʋ mɔr saŋa la zug, Zanetor da tabil nɛ o ma pamm o biilimin. Zanetor mɛ da keŋ mɛ da keŋ sakur kanɛ ka ba buon Royal College of Surgeons in Ireland zamis duatanam tʋʋma. O mɛ mɔr kasɛta gbana banɛ an ana niŋ siem ka gu teŋ (defense management) nɛ zaba nɛ yɛl mugisa maalʋg (conflict and crisis management) ti Ghana Soogia nam Kologi ni.

## O tʋʋma yɛla

### O tʋm nɛ du'ata tʋʋma
Agyeman-Rawlings anɛ onɛ tʋm duata tʋʋma laafi zinisin. O mɛ pinil A-sʋʼoe-mɛŋ tʋʋma linɛ sʋŋid puab nɛ biis nɛ tadimnam ba yɛl pakir pʋʋgin ka mɛ gɔsid Ghana teŋ la na maal nyain siem.

## O saalib sʋŋir tʋʋma
Agyeman-Rawlings mɛ anɛ onɛ sʋŋidi gɔsid nimbanɛ ka sapuad bɛɛ yɛl pakir paae ba yɛla. Yʋʋm 2015 la ni, TV3 dim da zaŋ o ka o gaad tuonɛ laas nidib nɛ tʋʋma yir kɔnɔb-kɔnɔb ka ba bɔ sʋŋiri tis nimbanɛ ka bugum kanɛ da di Goil Patoro sitesa Ankara kʋ nidib nwɛnɛ nidib kɔbiga nɛ pisnu la, nɛ banɛ ka ba ya nɛ digisa zinis di bugum ka ba ka zinikanɛ ka ba na keŋ la. O mɛ anɛ onɛ da sʋŋ ka ba mɛ kɔdalasiri tis Osu Anorhor nidib ka li sʋŋ kuom pʋ lɛn dit nidib nɛ laad saŋa ka nɛ ka saa nii. Li mɛ lɛn sʋŋ ka lɔɔm nɛ motonam nɛ nidib ken ka dabiem kae.

Nasaa nwadig atan yʋʋm 2014 la ni, Zanetor Rawlings da anɛ saan zummir onɛ da paas Gbansabʋlig Sʋʋlim Puab Laasʋg, Cranes-Montana Forum linɛ na kɛ ka Africa nɛ South-South Nɔɔryinne gbanar in Dakhla, na keŋ tuonɛ sʋŋ ka saalib lam bɛnɛ taab dunia nwa ka barigaŋ kae.

## O pɔlitis yɛla
Nasaa nwadig awai dabsʋm pii nɛ yinne daar yʋʋm 2015, ka  Agyeman-Rawlings da zaŋ banɛ bɔɔdi lieb MP nam gbana la ye o nya Korle Klottey NDC parliamentary primaries ka o yaa di on liebi ba wadmaan. MP onɛ da an Korle Klottey wada maan saŋa kan la anɛ da anɛ Nii Armah Ashitey ka d Leeford Kpakpo Quarshie mɛ gbane ye o na lia.

On da zaŋi o gbana keŋ tis banɛ gɔsid vootʋg lʋgir la, o da yɛl ye o yaalɛog da kae pɔlitisinɛ amaa li kʋdʋŋ dig o nɛ. O da yɛl ye linɛ kɛ ka siak ye o na kpɛn pɔlitis la anɛ nidib bɛdegʋ da yɛl o ye o yaa kpɛn politiks, li na mɔr sʋŋir na tis nidib pamm bɔzugʋ, ba da nyɛ on kpɛɛŋidi o mɛŋ siem nɛ nyain bɛllim nɛ tʋʋm sʋma banɛ ka o tʋm la.

## On lieb Wadamaan la yɛla
O da di onɛ na zien NDC paati Korley Klottey sʋʋlim linɛ bɛ Greater Accra Region nya nɛ paati bama la ka di Nasaa nwadig pii nɛ yinne yʋʋm 2015. Lin nyaaŋ ka o di kʋk la yʋʋm 2016 Ghana vootʋ linɛ ka ba da voot Nasaa nwadig pii nɛ ayi dabsir ayɔpɔi yʋʋm 2016 la ni. O da lɛn di yʋʋm 2020 vootʋg la ka nan kpɛn an Klottey Korle Sʋʋlim la wadamaan. O paas tʋm banɛ bɛ Puab nɛ Biis Komitii la ni. Ka mɛ pɛɛs Teŋ Maalʋg Science and Technology Komitii la ni. O da lɛn di ka yʋʋm 2020 vootʋgin la ka nan kpɛn an Wadamaan.

## O bɛllim yɛla
Zanetor Agyeman-Rawlings mɔri biis atan.

## Gbanvɛɛnsa